Zootgie. … Untersuchungen über d. cranol. Enhwickelungsstufen d. Nager d. Jetztzeut. 295 
Europae et Africae peculiaribus, nec non generibus Spalacopodoïdum familiae Petromys, 
Aulacodus et Ctenodactylus in Africa degentibus, Americam, praesertim partes centrales 
et australes ejus, habitant. America ceterum Chinchillaïdibus et Hemionychoïdibus (Subun- 
gulatis), ipsi propriis Glirium ordinis respectu differentiam geographico-zoologicam memo- 
rabilem manifestat. 
Subordo AV. Lagomorphi seu Lagomorpha. 
Ordo Leporinus non solum habitu genuino omnibus cognito, sed etiam notis pluribus 
memoratu dignis peculiarem se manifestat et ab omnibus Gliribus dentibus incisivis supe- 
rioribus quaternis, quorum duo minores majoribus binis postpositi, differunt. Processus 
zygomaticus maxillarum parum evolutus radice simplici laminae formam haud exhibente 
gaudet. Foramina infraorbitalia parva, narium apertura multo minora, nervo infraorbitali 
exitum tantum praebent. Canalis lacrymalis apertura externa superior pone processum ma- 
xillae zygomaticum conspicua. Pars maxillarum superiorum genalis ex parte vel reticulatim, 
vel foramine magno perforata et magna igitur ex parte cute clausa. Ossa frontalia inter 
oculorum cavitates vel lata (Lepus) vel angusta. (Lagomys). Palatum osseum jugi trans- 
versi, ossei, subtetragoni, angusti forma inter dentes molares medios apparet. Foramina 
incisiva magna vel maxima, subcordiformia inter dentes molares anteriores parte posteriore 
latiore conspicua. Foramen opticum amborum confluxu simplex. Foveae articulares mandi- 
bulae satis antrorsae. Mandibula plus minusve elongata; pars ascendens ejus alta. Anguli 
mandibulae posteriores processus plus minusve uncinatos e toto margine inferiore originem 
ducentes exhibent. Processus coronoidei cristae vel processuli a condyloideis admodum re- 
moti formam praebent. Claviculae incompletae vel completae. 
Corporis forma plus minusve elongata, pedes anteriores mediocres, posteriores vero plus 
minusve elongati, nec non cauda brevis vel deficiens cum plantis pilis densissime obsessis 
et coeco insigni, valvula spirali munito, notis supra allatis pariter adjungi possunt. 
Leporum seu Lagomorphorum Subordo, etiamsi differentiis modo laudatis bene distin- 
gui possit, characteribus tamen Sciuromorphos, Myomorphos et ex parte adeo Hystricho- 
morphos in memoriam revocantibus minime care. 
Cranium figura generali foraminibusque infraorbitalibus parvis cum Sciurino similitu- 
dinem quandam ostendit. Generis Lagomys cranium partis frontalis ratione, parte genali 
maxillarum ex parte cute clausa, nec non angulorum posteriorum mandibulae forma, sicuti 
molaribus radicibus veris carentibus Areicolinorum cranio haud absimile videtur. Dipodoi- 
dum familiae genera quaedam, nominatim genus Pedetes, characteribus nonnullis ad La- 
gomorphos tendunt. Hystrichomorphi Lagomorphis cranii forma in genere Lagomys obser- 
vanda, nec non generis Leporum cum Chinchillaïdibus similitudine, notis pluribus expressa, 
plus minusve affines apparent. Notae ceterum nonnullae in cranio Lagomorphorum obser- 
vandae ‘Ruminantia et genus Hyrax in memoriam revocant. 
